title: 杜甫有首诗中有句话“圆荷想自昔,遗堞感至今”请问是什么意思？整首 
desc: 整首为：
  「同李太守登历下古城员外新亭，亭对鹊湖」杜甫 
  新亭结构罢，隐见清湖阴。
  迹籍台观旧，气溟海岳深。 
  圆荷想自昔，遗堞感至今。
  芳宴此时具，哀丝千古心。 
  主称寿尊客，筵秩宴北林。
  不阻蓬荜兴，得兼梁甫吟。
answer: 同李太守登历下古城员外新亭
  原注：时李之芳自尚书郎出齐州，制此亭。
  【鹤注】以历下亭考之，当是天宝四载作。《新旧史》李之芳，开元末为驾部员外郎。天宝十三载，禄山奏为范阳司马。及禄山起逆，自拔归西京。未尝为齐州司马。【钱笺】李为齐州司马，或是史阙也。又云：《水经注》：历县故城西南，城南对山一，其水北为大明湖，西即大明寺，寺北两面侧湖，此水便成净池，池上有客亭。《齐乘》：池上有亭即清池。今名五龙潭。客亭当为历下古亭，故曰“海右此亭古”《水经注》又云：“湖水北流，径历城东，又北引水为流杯池，州僚宾燕，公私多在其上。”疑此即员外新亭之地。曰新亭，所以别于古亭也。同，和诗也。
  新亭结构罢①，隐见清湖阴（原注：亭对鹊山湖）②。迹籍台观旧③，气冥海岳深④。圆荷想自昔⑤，遗谍感至今⑥。
  （此记新亭景物。亭南有湖，故水光隐映。【朱注】亭之基迹，凭藉台观之旧。亭之气象，冥接海岳之遥。此正和邕诗“形制开古迹”及“泰山”“巨壑”二句意。旧注籍字作图籍解，冥字作溟?鹘猓逅炷淹ā：芍趾校镜毖越瘛＼υ诠懦牵镜毖晕簟＝裎艋セ唬燃邸＃?①《晋·谢安传》：“将发新亭”。何晏《景福殿赋》：“其结构则修梁彩制。”
  ②赵曰：或隐或见，言昏明异候。谢惠连诗：“行云星隐见。”师氏曰：“清湖，鹊湖。”《志》：历下亭，居鹊湖之北。《一统志》：鹤山湖，在济南府城北二十里。谢惠连诗：“分袂澄湖阴。”注：“水南曰阴。”
  ③《列子》：岱舆山上台观皆金玉。
  ④鲍照诗：“平洒周海岳。”
  ⑤祖孙登诗：“圆荷承日晖”
  ⑥【钱笺】古齐历下城，对历山之下，韩信渡河破齐历下之师，即此地。城东有故谭国城，故云“遗堞感至今”。沈?缙谑骸肮驶嗽懒ⅲ跑ι性仆汀！薄局熳ⅰ寇Γ糗σ病?芳宴此时具①，哀丝千古心②。主称寿尊客③，筵秩宴北林④。不阻蓬筚兴⑤，得兼《梁甫吟》⑥。
  （此叙登事情事。丝音哀切，能写千古琴心，见宴逢绝调也。上宴，指设宴。下宴，指宴饮。主，指员外。客，指太守。蓬筚兴，公自谓。《梁甫吟》，在历下也。）
  ①谢?I诗：“嘉乐具兮，芳宴在斯。”
  ②《礼记》：“丝声哀，哀以立廉，廉以立志。”
  ③称，举觞也。曹植诗：“主称千金寿。”《曲礼》：“尊客之前。”
  ④《诗》：“宾之初筵，左右秩秩。”又：“郁彼北林”。
  ⑤《记》：“筚门圭窬，蓬户瓮牖。”注：“蓬户，编蓬为户。筚门，以荆竹织门也。”沈约《郊居赋》：“归闲蓬筚。”
  ⑥《史记注》：“梁甫，太山下小山。”诸葛武侯《梁甫吟》：“步出齐东门，遥望荡阴里。里中有三坟，累累正相似。问是谁家墓，田疆古冶子。力能排南山，文能绝地纪。一朝被谗言，二桃杀三士。谁能为此谋，相国齐晏子。”《西溪丛语》：诸葛亮《梁甫吟》，不知何义。张衡《四愁诗》：“欲往从之梁甫艰。”注：言人君有德则封太山，大山喻人君，梁甫喻小人也。诸葛好为《梁甫吟》，恐取此意。
  此与上章皆用六韵，依初唐排律，词尚简要耳。但此篇多平仄不谐，盖古诗之对耦者，仿六朝体也。